Jubilej -  dvadeset godina
MOZAIK  MALOG FORMATA XX
Ауторски пројекат Петра Вујошевића
Galerija Singidunum, Knez Mihailova 40, Beograd
14-22. oktobar 2025.
Prva izložba MOZAIK MALOG FORMATA održana je 2006. godine. Za ovih dvadeset godina ovaj projekat je bitno doprineo razvoju savremene likovne scene vezane za mozaik i istovremeno uložio ogromnu energiju da mozaik postane brend Srbije na međunarodnom planu. Projekat se realizuje kao godišnja izložba i kroz povećanje vidljivosti mozaika i aktuelizovanje savremenih mozaičkih praksi pruža uvid u najnovije ideje i kretanja u polju mozaika. 
Format je ograničen na 25x25 cm ali kako je Bratislav Ljubišić pre više godina povodom ove izložbe primetio „Pada u oči da veličina umetničkog dela ne mora da bude presudna pri ocenjivanju estetskog domena: malo može da postane veliko kao što, a to je češći slučaj, veliko bude samo jedna isprazna zabeleška ne baš uspešnog umetničkog nadahnuća stvaraoca“.
Na izložbama su do sada učestvovala  262  autora iz 17 zemalja (Argentina, Bosna i Hercegovina, Bugarska, Crna Gora, Francuska, Hrvatska, Izrael, Nemačka,  Poljska, Rumunija, Rusija, Severna Makedonija, Australia, Turska, Švedska, Švajcarska), sa preko 850 izloženih dela. Publika je tako mogla da prati najnovija ostvarenja, kao i razvoj poetika pojedinih autora u ovoj tehnci ne samo u zemlji, već i u regionu, a i šire.
Ove godine izlaže pedeset autora.
Počasni gost na izložbi je Milena Belenzada, umetnica  i profesorka zidnog slikarstva iz Kragujevca.
Žiri za nagrade:
Jelica Durković, likovna umetnica,
Prof. Mr Zvonko Pavličić, akademski slikar,
Petar Vujošević, magistar umetnosti.
Tokom trajanja  izložbe biće organizovana i radionica mozaika. Zainteresovani se mogu prijaviti na kontakt telefon (063/72 44 003) ili na mejl: mozaik.malog.formata@gmail.com
[bookmark: _GoBack]Projekat je podržan od firme Mapei SRB d.o.o. Beograd.

